15-20 માણસોના ગેટ ટુ ગેધરમાં તેઓ હાજર હોવાનું સ્વીકારતા યોગેશ ગઢવી જણાવે છે કે તેઓ હુક્કા બારનો વિરોધ કરે છે પરંતુ જો ‘મેચ્યોર લોકો’ બંધ દરવાજા પાછળ હુક્કો પીવે તો ચાલે. ડાયરા માટે પ્રખ્યાત 48 વર્ષના લોકગાયક ગઢવી જણાવે છે, “મારો દૃષ્ટિકોણ એકદમ સ્પષ્ટ છે. હુક્કાબારને કારણે ટીનએજ બાળકોને તેનું એડિક્શન થઈ ગયુ હતુ. આ આપણી સંસ્કૃતિ અને પરંપરાની વિરૂધ્ધ છે. ચેમ્બર ઑફ કોમર્સના પ્રોગ્રામમાં આવેલી 400 મહિલાઓએ અમને આ બાબતે કંઈક પગલા લેવા વિનંતિ કરી હતી. જો કે ‘મેચ્યોર’ લોકો ખાનગીમાં બંધ બારણે હુક્કો પીવે તો તેની સાથે મને કોઈ પ્રોબ્લેમ નથી.”